tomron87/hebrew-wikipedia-sentences-corpus huggingface dataset:
הוא פותח סוף-סוף את כרטיס החנוכה מהוריו, שמכיל הודעה מרגשת המבקשת ממנו לא לשנות את מי שהוא, ודייבי מאפשר לעצמו לבכות על הוריו.
באותו רגע, שני שוטרים מגיעים לעצור אותו, אך הוא מצליח להימלט ועולה על אוטובוס לניו יורק, אך האוטובוס נאלץ לעצור כשנעץ בכביש מנקב את כל צמיגי האחוריים.
כשהוא נזכר בנס החנוכה, דייבי יוצא לחפש את ווייטי כדי להתפייס איתו.
דייבי מוצא את ווייטי בטקס כל הכוכבים, חגיגה שנתית של העיירה שבה אחד מתושבי הקהילה מקבל הכרה על תרומות חיוביות באמצעות "אות כל הכוכבים של דוקסברי," שווייטי מייחל לו כבר 35 שנים.
כשהוא שוב לא זוכה בפרס, ווייטי מחליט לעבור לפלורידה ולחיות את שארית חייו באלמוניות.
דייבי מזכיר לתושבים את ההתעללות שווייטי, וגם הוא עצמו, סבל ממנה לאורך חייו, ואת התרומות חסרות האנוכיות שהוא העניק לקהילה למרות זאת ("בום בדי").
דייבי מוביל אותם לווייטי, שהלך לקניון עם אלינור.
התושבים מודים לווייטי על שירותו לאורך השנים, וראש העיר מעניק לו באופן רשמי את אות ההצטיינות, יחד עם זוכים קודמים שמעניקים לו את שלהם גם כן.
דייבי וג'ניפר מתפייסים ו-ווייטי נכנס להתקף, שהוא מכנה "התקף האושר הכי גדול בחייו."
אדם סנדלר - דייבי סטון, ווייטי דובאל, אלינור דובאל, אייל
ג'וש אולר בתפקיד דייבי הצעיר
ג'קי טיטון - ג'ניפר פרידמן
אליסון קראוס - ג'ניפר פרידמן (שירה)
אלי הופמן - ג'ניפר הצעירה
אוסטין סטאוט - בנג'מין פרידמן
ג'ייסון האוסמן - בנג'מין פרידמן (שירה)
רוב שניידר - מספר, מר צ'אנג
קווין ניילון - ראש העיר דיואי
ג'יימס בארבור - ראש העיר דיואי (שירה)
ג'ון לוביץ - טום בלטזור
8 באוקטובר הוא סרט תיעודי אמריקאי משנת 2025, בבימויה של ונדי זאקס ובהפקה משותפת שלה ושל השחקנית דברה מסינג.
הסרט עוסק בגל המחאות הפרו-פלסטיניות בקמפוסים בארצות הברית לאחר טבח שבעה באוקטובר.
הסרט סוקר את ההפגנות הפרו-פלסטיניות שנערכו בקמפוסים ברחבי ארצות הברית בשנת 2024, לאחר מתקפת חמאס על ישראל.
הסרט מציג כיצד, לטענת יוצריו, הסנטימנט האנטי-ישראלי שהתגבר בעקבות הטבח התגלגל והפך לאנטישמיות מובהקת.
הסרט כולל ראיונות עם אישים כגון: מייקל רפפורט, נועה תשבי, חבר הקונגרס ריצ'י טורס, הסנאטורית קירסטן ג'יליברנד, שריל סנדברג, דן סינור, סקוט גאלווי ומסעב חסן יוסף.
בנוסף, מתמקד הסרט בפעילות תנועת סטודנטים למען צדק בפלסטין, ומעלה טענות לפיהן הארגון מקדם אנטי-ציונות שעלולה להוביל לאנטישמיות.
נושא מרכזי נוסף הוא תפקידן של הרשתות החברתיות בליבוי אנטישמיות בקרב צעירים.
נשיאת מועצת התלמידים באוניברסיטת קליפורניה בסנטה ברברה מתארת כיצד הוטרדה ברשתות החברתיות ובקמפוס לאחר שגינתה את מתקפת 7 באוקטובר.
בסרט משתתפים מספר פוליטיקאים, אקטיביסטים ואנשי תקשורת.
חלקם מופיעים בראיונות שקיימו במיוחד עבור הסרט וחלקם באמצעות קטעי ארכיון.
הסרט הופק בשיתוף פעולה של ונדי זאקס ודברה מסינג, ונערך על ידי ונמרוד ארז.
הפסקול הולחן על ידי שרון פארבר.
הסרט הוקרן בפסטיבל הסרטים היהודי של מיאמי.
הפסקול של פארבר היה מועמד לפרס המוזיקה במדיה של הוליווד.
עיתון The Times of Israel העיר כי הסרט לא עוסק בהשפעתה של קטר על האקדמיה האמריקאית, למרות דיווחים על העברת מיליארדי דולרים למוסדות אמריקאים בין השנים 2001–2021. ג'רוזלם פוסט תיאר את הסרט כהישג שיא של זאקס.
לעומת זאת, עיתון הארץ טען כי הסרט מציג תמונה דיכוטומית של הסכסוך.
הוושינגטון פוסט שיבח את עדויות הסטודנטים האישיות, אך העיר כי הסרט חסר ביקורת כלפי ממשלת ישראל וצה"ל.
הוליווד ריפורטר ציין כי הסרט מציג מסקנות שנויות במחלוקת ולעיתים סלקטיביות, אך הדגיש את חשיבותו והצורך בתגובה ציבורית נרחבת.
פרסתאריךקטגוריהעבורתוצאהמקורפרס המוזיקה במדיה של הוליווד19 בנובמבר 2025השיר הטוב ביותר – סרט תיעודי"Have You Seen My Light"
שארל התם חתם עם רולנד, מלך הוויקינגים הסכם לפיו הם מורשים להתיישב באזור בו התפתחה עם הזמן דוכסות נורמנדיה.
אבן א-רוואנדי, פילוסוף פרסי (נולד ב-820)
90 (במילים: תשעים) הוא המספר הטבעי הבא אחרי 89 ולפני 91.
90 הוא מספר מושלם אוניטרי ומספר הרשאד.
90 הוא גם סכום הריבועים מ-2 עד 6.
90 הוא מספר המעלות בזווית ישרה.
90 הוא המספר האטומי של תוריום.
90 הוא קוד החיוג הבינלאומי של טורקיה.
בכדורגל, אורכו של משחק הוא 90 דקות.
ניצחון של צבא המורים נגד צבאות נוצריות של ממלכת לאון וממלכת נברה.
צבאות של מורים עברו את הרי הפירנאים והגיעו עד לטולוז.
דונש בן לברט, פרשן, משורר ומדקדק בספרד בתור הזהב של יהדות ספרד (נפטר בשנת 990)
מנחם בן סרוק, בלשן ופילולוג יהודי בספרד של תור הזהב (נפטר בשנת 970).
יריב של דונש בן לברט.
עוביד אללה אל-מהדי מקים מדינה שיעית בצפון אפריקה.
בהמשך קובע את בירתו במהדיה באיפריקיה (תוניסיה של היום).
הקיסר הרומי דומיטיאנוס הופך לקונסול רומי
המרקומנים מובסים על ידי רומא בדנובה, אך למרות זאת הם לא הוכנעו באופן מוחלט.
באן גו, היסטוריון סיני (נולד בשנת 32)
יואן אן, מלומד ומדינאי סיני
90210 היא סדרת נעורים אמריקאית, שפותחה על ידי רוב תומאס, ג'ף ג'ודה וגייב סאקס, והסדרה הרביעית בזיכיון "בוורלי הילס 90210" שנוצרה על ידי דארן סטאר.
הסדרה שודרה לראשונה ברשת הטלוויזיה The CW ב-2 בספטמבר 2008 עם שני פרקי ספיישל.
המקור של שם הסדרה הוא המיקוד של העיר בוורלי הילס במחוז לוס אנג'לס.
ב-3 במאי 2012, "90210" חודשה לעונה חמישית שהייתה עונתה האחרונה.
הסדרה סובבת סביב כמה תלמידים הלומדים בתיכון בוורלי וסט, כולל התושבים החדשים אנני ודיקסון וילסון.
אביהם, הארי וילסון, חזר מקנזס לעיר הולדתו בוורלי הילס עם משפחתו כדי לטפל באימו, שחקנית טלוויזיה ותיאטרון לשעבר, טביתה וילסון, שיש לה בעיית שתייה ועימותים עם אשתו דבי.
אנני ודיקסון נאבקים להסתגל לחייהם החדשים תוך כדי שהם מתיידדים עם חברים חדשים ושומרים על השאיפות של הוריהם.
במשך שתי העונות הראשונות שלה, "90210" הציגה חברי צוות מהסדרה המקורית, כולל ג'ני גארת', שאנן דוהרטי, טורי ספלינג, אן גילספי, וג'ו אי.
העונה השנייה מאופיינת יותר באופי העיר לוס אנג'לס, בדומה לסדרה אחת שיודעת המשודרת גם היא באותה רשת ומתמקדת בעיר ניו יורק.
בסיום העונה השנייה השחקן רוב אסטס המגלם את אבי המשפחה ומנהל התיכון פרש מן הסדרה.
הסדרה נפתחת כאשר זוג אחים בני 16, אנני ודיקסון, הגרים בוויצ'יטה שבקנזס, עוברים להתגורר יחד עם הוריהם בבוורלי הילס.
סבתם, טבת'ה, היא שחקנית קולנוע בעברה והם עוברים להתגורר בביתה.
הארי, אביהם של אנני ודיקסון הוא המנהל החדש בתיכון ווסט בברלי.
אנני מתקשה להסתגל בזמן שלדיקסון קשה עם סוגיית אימוצו.
הארי מגלה שיש לו ילד מחברתו מתקופת התיכון ומנסה לחפש אותו אבל קורה משהו מפתיע במהלך חיפוש בנו.
נעמי נפרדת מאיתן והוא מתחיל לצאת עם אנני.
נעמי נמשכת לבחור החדש בתיכון, ליאם הבחור המסתורי דמותו מתגבשת מחדש מעונה לעונה בתוך הסדרה.
אדריאנה, חברתה הטובה של נעמי, מתמכרת לסמים ומתאשפזת במוסד גמילה.
היא מתחברת לנאביד, ראש עיתון בית הספר.
השניים מתחילים לצאת ואז אדריאנה מגלה שהיא בהיריון והיריון אינו מנאביד.
סילבר משלימה עם נעמי, מתחברת לאנני ומתחילה לצאת עם דיקסון.
במהלך העונה מתגלה כי קלי, אחותה של סילבר, היא היועצת בתיכון ואמא לילד בשם סמי.
סילבר מגלה כי היא סובלת מהפרעה דו־קוטבית, דיקסון מבין את סילבר כי במהלך העונה מתגלה כי אמו הביולוגית של דיקסון גם סובלת מהפרעה דו־קוטבית ומונע מסילבר לעשות מעשה בלתי נמנע.
בסוף העונה נערך בתיכון נשף לסיום שנת הלימודים ואדריאנה נתקפת בצירים.
היא יולדת בת ומוסרת אותה לאימוץ.
איתן מתחיל להתאהב בסילבר ושומר תמונה שלה אצלו ושדיקסון מגלה זאת איתן משקר, לאחר הנשף איתן מנשק אותה.
אנני המושפלת בורחת מהמקום כשהיא שיכורה ודורסת אדם כלשהו.
העונה השנייה מתחילה בסיום הקיץ.
נעמי יוצאת עם גבר חדש ומגלה אחר כך שהוא נשוי וליאם חוזר לתיכון לאחר שנעדר כל הקיץ.
דיקסון נפרד מסילבר לאחר שגילה שהתנשקה עם איתן.
נביד חושש למערכת היחסים שלו עם אדריאנה כאשר החבר הקודם שלה טדי מגיע לתיכון בתור תלמיד חדש.
דיקסון מתחיל לצאת עם בחורה מבוגרת ממנו בשם סשה והוא משקר לה לגבי גילו האמיתי.
סילבר מגלה שאמה סובלת מסרטן השד.
קלי אוסרת על סילבר להיפגש עם אמם האלכוהוליסטית ולמרות זאת סילבר עוברת לגור עם אמה.
אדריאנה נפרדת מנביד כדי לחזור לטדי אך מגלה שהוא לא מעוניין בה.
ליאם מכיר את אייבי ומתיידד איתה אך היא מתחילה להימשך אליו.
אנני המנודה מתחילה לצאת עם בחור בעייתי בשם ג'ספר ומסתבכת בצרות, מאוחר יותר נביד חושד שהוא סוחר סמים ומספר לדיקסון שמערכת היחסים שלו עם אנני אינה טובה ומספר להורים.
סשה משקרת לדיקסון ואומרת לו שהיא בהיריון ממנו, דבי חושפת את השקר ואומרת לה להתרחק מדיקסון, דבי לא מספרת לדיקסון את האמת ואומרת לו שהיא הפילה את התינוק במטרה להגן עליו אך טעתה.
ג'קי, אמא של סילבר מתה ממחלתה.
לאחר פרידתה מנביד אדריאנה מתדרדרת שוב לסמים.
ג'ן מתחילה לצאת עם ראיין המורה של נעמי.
ליאם חושף את האמת שקרתה ליל הנשף.
אנני מגלה לבסוף שג'ספר סוחר סמים והוא מאיים עליה שהוא יודע שהיא זו שדרסה את הדוד שלו והרגה אותו.
ג'ספר סוחט את אנני וגם מנסה להתאבד ולא מרפה מאנני.
אדריאנה מנסה לנהל מערכת יחסים עם בחורה במחשבה שהיא לסבית.
לורל, אמא של אייבי, יוצרת עם אדריאנה קשר במטרה להחתים אותה על חוזה הקלטות.
אביו של טדי מציע לסילבר כסף כדי שתיפרד ממנו.
בסוף העונה נעמי וליאם מחליטים להתחיל את יחסיהם מחדש.
נעמי מפיצה שמועות שקריות על כך שאחד ממוריה מר קאנון הטריד אותה מינית בלי לחשוב על ההשלכות וליאם שמתעמת עם נעמי על כך מגלה את האמת ומחליט להיפרד ממנה.
הארי ודבי חווים משבר בנישואים ומחליטים להתגרש.
לאחר היעדרות ממשוכת, ג'ן חוזרת העירה כשהיא בהיריון מריאן.
נעמי מגלה בטעות על ההיריון של ג'ן ומודיעה על כך לריאן שג'ן בהיריון ממנו.
דיקסון בורח עם אייבי לאוסטרליה אף על פי שהארי לא הסכים ודבי מגלה תוך כדי שדיקסון היה מכור להימורים ועל כך היא אוסרת עליו לטוס.
הארי מודה לפני חברי המועצה כי חיפה על דיקסון, ומפוטר ממשרתו כמנהל כי שיקר על מנת לחפות על בנו דיקסון.
נעמי נאנסת בליל הנשף מסיבת סיום של כיתה י'א בידי המורה שגרמה לפיטוריו והוא אומר לה שעכשיו אף אחד כבר לא יאמין לה על זה שנאנסה.
אנני מספרת לליאם על התאונה שקרתה בגלל אותו יום שנעמי השפילה אותה.
ג'ספר מקנא באנני וליאם ומצית את הסירה של ליאם.
ליאם תוקף את ג'ספר כי גילה כי הוא הצית את הסירה והמשטרה מגיעה לעצור את ליאם.
העונה השלישית מתחילה עם תחילת שנת הלימודים האחרונה של התלמידים בתיכון ווסט בוורלי אך ביום הראשון מתחוללת רעידת אדמה שהורסת את רוב בית הספר.
נעמי בודדה את עצמה כל הקיץ עקב הטראומה שעברה עליה עם מר קאנון ולא מספר על כך לאיש במשך הקיץ וכרגע נהנית מקרן הנאמנות שלה.
נעמי מחליטה להגיש תלונה על מר קאנון אך מפחדת שלא יתייחסו אליה ברצינות בגלל העבר שלה.
ג'ן מחליטה לנקוט עמדה ולעזור לה ובעזרת ריאן היא משיגה הוכחות שהוא אנס אותה אך קאנון מגלה זאת וכבר נעלם.
לאחר מכן ג'ן נוטשת את בנה אצל ריאן ונעלמת.
אנני שהתוודתה על תאונת הפגע וברח שלה מרצה מעצר בית ומפתחת קשר עם בחור בשם צ'ארלי שמתברר שהוא אחיו החורג של ליאם.
טדי נפגע ברעידת האדמה ומגלה שקריירת הטניס שלו הסתיימה.
טדי גם נאלץ להתמודד עם זהותו המינית לאחר שהוא נמשך לגברים ומסתיר זאת מכולם, התנהגותו המרוחקת גורמת לסילבר לעזוב אותו.
בסוף הקיץ אדריאנה חוזרת מסיבוב הופעות המשותף שלה יחד עם זמר בשם חביאר.
שהיא חוזרת היא מגלה שנביד עדיין אוהב אותה והיא חוזרת אליו.
זמן קצר לאחר מכן חביאר ואדריאנה מעורבים בתאונת דרכים חביאר מת ואדריאנה ששורדת את התאונה גונבת את מחברת השירים שלו מפני שחשבה שהיא לבדה לא תוכל להצליח בקריירה שלה בכך שהקשיבה לחביאר.
היא מבצעת שיר שלו באזכרתו והופכת ללהיט.
ויקטור, דודו של חביאר מגלה את העניין וסוחט את אדריאנה.
אביו של נביד נעצר לאחר שהוא מואשם בהעסקת קטינות בסרטיו למבוגרים.
אייבי מתיידדת עם בחור מפוקפק בשם אוסקר.
דיקסון חושד שהוא נשא איידס אך תוצאות הבדיקה שליליות.
נעמי חוזרת לחדרה במלון ושם מחכה לה קאנון שקושר אותה ואת סילבר כבנות ערובה.
טדי מחליט לצאת מהארון בפני חבריו ומספר להם שהוא נמשך לאיאן.
אייבי נפצעת במהלך תאונת גלישה ומקבלת מרשם למריחואנה רפואית.
היא פוגשת את ראג', בחור חולה סרטן בגילה והם מפתחים מערכת יחסים.
ראג' עוזר לה להתגבר על הפחד שלה מהים לאחר התאונה.
במהלך העונה סודה של אדריאנה מתגלה.
אדריאנה מגלה שנביד וסילבר התחילו לצאת מאחורי גבה.
נעמי פוגשת מדריכה רוחנית ומתחברת אליה אך במהרה מגלה שהיא נוכלת שרימתה אותה ולקחה חלק גדול מכספה.
בעזרתו של בחור לא מקובל מהתיכון שלה בשם מקס נעמי מצליחה לקבל את כספה חזרה.
נעמי ומקס מתחילים לצאת בחשאי אך במהרה מכריזים על זה רשמית.
אדריאנה נחושה לנקום בסילבר על בגידתה עם נביד ומחליפה את תרופותיה לטיפול בהפרעתה הדו־קוטבית בפלציבו.
לאחר שסילבר מאבדת שליטה נביד ודיקסון מאשפזים אותה בבית חולים פסיכיאטרי.
אנני מוצאת עבודה כעוזרת אישית של שחקנית לשעבר בשם מרלה טמפלטון.
אנני מגלה כי מרלה מתכננת להתאבד ומשכנעת אותה למצוא עניין בקריירת המשחק הישנה שלה.
טדי נפרד מאיאן ומתחיל לצאת עם מרקו.
אדריאנה משכרת את נביד וגורמת לו להאמין שהם התנשקו.
אדריאנה מספרת לסילבר שנביד נישק אותה והשניים נפרדים.
בריאותו של ראג' מדרדרת והוא ואייבי מחליטים להתחתן כדי שראג' לא יהיה לבד.
במהלך מסיבת הרווקות של אייבי האמת על החלפת התרופות מתגלה ואדריאנה מנודה על ידי חבריה עקב המעשיה ומתחרטת על כך בשלב מסוים.
בסוף העונה אנני מגלה שמרלה הורישה לה את כל הונה בירושה ובנוסף נותנת לה מרלה את השרשרת שלה שאנני מגלה כי ערכה רב ומוכרת אותה.
ליאם מחליט לוותר על הקולג' ויוצא לטיול על הסירה שלו למשך הקיץ אך לפני, זה אנני נפרדת ממנו כדי להגשים את חלומו.
ג'יין חוזרת ומבקשת מריאן הזדמנות נוספת.
מקס מרמה בעבודה להגשה בשביל נעמי והיא נתפסת ולוקחת את האשמה.
מאוחר יותר הוא מתוודה וגורם לכך שלא יוכל להשלים את לימודיו.
הוריו של מקס אוסרים עליו להתקרב לנעמי והיא מספרת לו שהיא בהיריון.
בתחילת העונה נעמי מגלה שתוצאות בדיקת ההיריון היו שגויות ונפרדת ממקס כי היא מבינה שהוא לא מעוניין בקשר רציני.
בסוף הקיץ ליאם חוזר ומציע לאנני להינשא לו פעמיים והיא מסרבת.
ליאם משתכר וקונה פאב על החוף ומתחיל להשקיע בו.
במקביל ליאם מפתח מערכת יחסים עם אישה שבעלה עבד איתו על הסירה בקיץ ונעלם.
סילבר ונביד עוברים לגור יחד בזמן שנביד עובד כדי לפתח את העסק שלו הוא נאלץ לקחת תחת חסותו את אחותו הקטנה, ליילה שעוברת לגור עם השניים.
נביד נאלץ להתמודד עם אחותו המרדנית ועם התגלית שדודו מנהל עסק לא חוקי למשחטת רכב מתוך העסק שלו.
נעמי מנסה לעשות רושם באוניברסיטה וקונה בית חדש וגדול ומסתכסכת עם בנו של הבעלים הקודם, אוסטין.
נעמי עורכת בביתה החדש מסיבה ענקית לכל התלמידים אבל המשטרה מגיעה ומאשימה אותה בגידול חשיש שנשאר בבית ושייך לאוסטין.
נעמי מנסה לשרוף את החשיש אך האדים גורמת לשחקן הפוטבול המוביל להיראות אשם בבדיקת סמים מה שמוביל להפסד הקבוצה ובכך נעמי הופכת לילדה הכי שנואה באוניברסיטה.
כדי להתחבב על אנשים נעמי מצטרפת לאחוות בנות אך הולי, הנשיאה, משפילה אותה.
נעמי מצטרפת לאחווה הכי לא מקובלת והופכת לנשיאה, היא עורכת מסיבה גדולה כדי לנקום בהולי.
נעמי ואוסטין שוכבים ואז היא מגלה שהוא יצא פעם עם הולי.
אחד מנכדיה של מרלה מעכב את העברת הירושה לאנני בטענה שהיא בטח איימה על מרלה ולא מגיע לה.
אנני מצליחה להשיג הוכחה שג'רמי רק רוצה את הכסף של מרלה וזוכה בירושה.
ליאם נקלע לתאונת אופנוע ומאבד את ההכרה.
מי שפגעה בו היא בחורה בשם ונסה שמדווחת למשטרה שהנהג ברח והיא מצאה אותו ומתחילה לטפל בו.
ליאם וונסה מתחילים לצאת והיא מנסה לעשות אותו מפורסם.
סילבר מתחילה לצאת עם גבר ומגלה שביתו היא בעצם הבת שאדריאנה מסרה לאימוץ לפני 3 שנים.
ראג' זורק את אייבי בטענה שהיא התחתנה איתו רק מרחמים ועכשיו הסרטן שלו בנסיגה אז הוא לא צריך שהיא תרחם עליו יותר.
סילבר חוששת שהיא נשאית של הגן שגרם לאמה לחלות בסרטן.
דיקסון מגלה שראג' שיקר לאייבי כדי להגן עליה ובעצם עומד למות.
אייבי מגיעה לבית החולים וראג' מת.
ג'ן חוזרת במפתיע ונלחמת עם נעמי על תשומת לבו של רווק עשיר ונחשק בשם פרסטון (פי ג'יי) הילינברוק, (ניק זאנו).
לאחר מכן הוא מציע לנעמי להינשא לו וג'ן חוזרת לפריז.
בהלווייתו של ראג' אדריאנה מגלה שחברת ההקלטות החתימה את דיקסון ולא אותה והוא לא סיפר לה על כך.
ליאם נפרד מונסה בגלל היחס שלה לסילבר ובגלל השקרים שלה והיא גונבת לו את כל הכסף מהבר.
סילבר מגלה שהיא נשאית של גן הסרטן והיא שוכבת עם ליאם.
אנני מגלה שהאמת מאחורי הצעת הנישואים היא שפיג'יי חייב להתחתן לפני גיל 28, אם לא יעשה זאת לא יקבל את כל הכסף מקרן הנאמנות שלו.
היא מכריחה אותו לספר לנעמי וכשהוא עושה זאת נעמי מבטלת את האירוסין.
דיקסון נפרד מאדריאנה ויוצא לסיבוב הופעות.
אוסטין מציע לאדריאנה עזרה עם קריירת מוזיקה משלה והופך למנהל האישי שלה.
נעמי מחליטה להתחיל עבודה חדשה בתור מארגנת חתונות, היא מתחילה לעבוד אצל אישה צעירה ושאפתנית ונדהמת לגלות שבעלה הוא לא אחר מאשר מקס.
אייבי מתחברת עם בחור צעיר בשם דיאגו אך הוא נעצר כיוון שהוא שוהה לא חוקי.
נעמי מתכננת לברוח אך מחליטה לעצור את החתונה ולהתוודות שהיא עדיין אוהבת את מקס.
מפני שסילבר מגלה שהיא נשאית של גן הסרטן היא מחליטה לעשות תינוק ושואלת את נביד וליאם (שנלחמו עליה) מי מוכן לעשות איתה תינוק.
בסוף העונה סילבר מחליטה לעשות תינוק יחד עם טדי.
העונה החמישית מתחילה לאחר אירועי העונה שעברה.
נעמי ומקס מחליטים לברוח ולהתחתן בלאס וגאס אך, העניינים יוצאים מכלל שליטה כאשר רכבם נתקע והם תופסים טרמפ עם שודד חמוש ונכלאים.
ליאם נאלץ להציע את הפאב למכירה כדי לשלם לונסה אך שורף אותו על מנת להינצל מחובותיו לונסה.
דיקסון נאלץ להשתמש בכיסא גלגלים לאחר התאונה ומתחיל לקחת שיעורים על מנת לשמור על כושר גופו ולנסות ללמוד מחדש ללכת, ושם פוגש את ריילי, נכה בכיסא גלגלים שמתחיל לצאת עם אנני.
נעמי מתחילה לערוך חיפושים אחר האח האבוד שלה ושל אנני.
כאשר מוצאת אותו הוא פותח מסעדת שף והוא ונעמי מתקרבים והופכים לאחים טובים.
ריילי ניסה ניתוח על מנת לצאת מכיסא הגלגלים מבלי לספר לאנני ולאחר הניתוח ריילי מת.
אדריאנה וסילבר התאהבו במארק, אח של נעמי ואנני, והבטיחו אחת לשנייה לשמור ממנו מרחק על מנת שלא יריבו בגלל בנים כמו שקרה בעבר.
סילבר שוכבת איתו וכשהיא מגלה לאדריאנה הן רבות שוב.
ליאם ונביד מחליטים להיות שותפים עסקיים ומצרפים את טיילור.
ונסה מאיימת על ליאם שיש לה סרטון בו הוא נראה מצית את הפאב ומספרת לכולם שהם מאורסים.
ליאם וונסה נקלעים לוויכוח בביתם החדש והוא בטעות דוחף אותה מהמרפסת אך כשהוא מסתכל הוא מגלה שהיא נעלמה.
מגיעה בחורה בשם אשלי שטוענת שהיא הושכרה על מנת להיות שומרת הראש של ליאם.
היא מונעת ממנו לעשות הרבה דברים שהוא אוהב על מנת לנסות "להציל אותו".
כשהוא מתחיל לסרב לדבריה היא כולאת אותו במרתף של הבר.
לאחר מכן מתגלה שהיא לא שומרת ראש אלא המעריצה הכי גדולה שלו.
ליאם מתחיל להיסחט על כך שלא הודה לגבי מה שקרה עם ונסה.
בעודו תקוע במרתף, מתגלה כי ונסה היא זו שסחטה אותו והיא עדיין בחיים.
ונסה ואנני מתגייסות כדי לשחרר את ליאם ולאחר מכן אשלי וונסה נכנסות לכלא.
אנני כותבת בלוג באינטרנט בו היא מספרת על כל האירועים שהתרחשו בזמן שאחיה דיקסון היה בגמילה מסמים.
אנני שילמה לו על הגמילה בכך שעבדה בתור זונה וחוץ מליאם וסילבר אף אחד לא ידע על כך.
אנני מוציאה לאור ספר שבו כתוב את כל הסיפור שלה על השגת הכסף לדיקסון, ועל כך שהיא מאוהבת בליאם.
היא מוציאה את הספר בתור סופרת אנונימית.
בשלב מסוים היא מתגלה בתור הכותבת של הספר והיא רבה עם פטריק, איתו שכבה בתמורה לכסף, עם ליאם ועם דיקסון על כך שהרסה להם את החיים ושיקרה.
פטריק הנשוי מאיים על אנני שאם תגלה לעולם שהיא הכותבת משפחתו תתפרק ולאחר מכן יהרוס את משפחתה.
בסופו של דבר אחרי שיחה עם נעמי מחליטה לספר לעולם כי היא כתבה את הספר.
פטריק הכניס את אחיה של נעמי ושל אנני לכלא לאחר שהפליל אותו בסמים אך לבסוף האמת מתגלה ואחיה של נעמי ואנני משתחרר.
מיכאלה הפונדקאית של טדי וסילבר עצובה כי פעימות הלב הופסקו, והעובר נפטר.
ליאם המשיך להכחיש את אהבתו לאנני וכמעט טס עם חברתו דיס לאוסטרליה,אך כששמע שהיה פיצוץ בהופעה של אדריאנה וכולם היה שם, ליאם חשב רק על אנני ומה שקורה איתה.
ליאם הבין שהוא לא יכול להיות בבוורלי הילס בלי אנני בחייו- הוא חשב שהיא כבר לא אוהבת אותו אך כשהוא מספר את זה לחברתו, סיד, היא נותנת לו את הספר ומבקשת ממנו לקרוא את סופו.
אנני רצתה לטוס לפריז, כדי שלא תוכל לראות את ליאם - ניסתה לברוח מאהבתה אליו.
ליאם קורא את סופו של הספר ומבין כי אנני מאוהבת בו.
אנני וילסון (שניי גריימס): מבוססת על דמותה של ברנדה וולש מהסדרה המקורית.
אנני היא שחקנית שאפתנית העוברת מקנזס, לבוורלי הילס עם משפחתה.
אנני היא ביתם של הארי ודבי וילסון, כשהייתה בת 8 היא הייתה צריכה להתמודד עם בואו של אחיה המאומץ, דיקסון.
מאז שהייתה ילדה היא רצתה להיות שחקנית והייתה מעורבת בכל ההצגות בבית הספר ומנסה בהמשך הסדרה להתפתח כשחקנית מצליחה.
בסוף הסדרה היא מתארסת לליאם.
נעמי קלארק (אנ'לין מק'קורד): היא מבוססת בחלקה על קלי טיילור מהסדרה המקורית.
נעמי מוצגת כתלמידה המיוחסת של תיכון ווסט בוורלי.
בתחילה היא נראית סנובית ורדודה, אבל לאורך כל הסדרה הדמות שלה מתפתחת.
היא משיגה הרבה מאוד ירושה והופכת להיות עשירה במיוחד.
היא קונה בית חדש וענק שם מארחת את חבריה ועורכת מסיבות.
פתחה עסק של הפקת אירועים, היא יפה ומוכשרת ומגלה כי הכישרון המיוחד שלה הוא הפקת אירועים ועל כך היא פותחת את העסק שלה.
דיקסון וילסון (טריסטן וילדס): דיקסון הוא בנם המאומץ של הארי ודבי ווילסון, בעל קשר חזק עם אחותו, אנני.
יש לו תשוקה למוזיקה ואחרי התיכון הוא מנסה לפתח קריירה מוזיקלית יחד עם שותפה עסקית.
ארין סילבר (ג'סיקה סטרופ): ארין סילבר מוצגת לראשונה בבוורלי הילס 90210. היא מכונה בדרך כלל לפי שם המשפחה שלה, סילבר.
היא אחותם למחצה של קלי טיילור ודייוויד סילבר.
היא מפרסמת בלוג שנקרא "מעגל קסמים", שבו היא נוהגת לדבר על פרטים אינטימיים (אמת או בדיה) על בני גילה בבית הספר ווסט בוורלי.
מאוחר יותר מגלה שירשה את גן הסרטן מאמה ורוצה להוליד תינוק כשזהו סיכוייה האחרון.
באחד מהתקפי הדו־קוטבי סילבר מגלה את הכישרון שלה בו היא רוצה לעסוק אבל מכשול גדול עומד בפניה שגרמה אחת החברות שלה, ארין סילבר עוזרת לידיד שלה טדי להתגבר על זהותו המינית ולהתוודות על כך מול חבריו.
נאביד שירז (מייקל סטגר): תלמיד ממוצא פרסי-יהודי שלומד בווסט בוורלי.
הוא מנהל את משדרי החדשות הבית ספריים.
הוא מושווה לעיתים קרובות עם דייוויד סילבר מהסדרה המקורית.
אחת מהדמויות העשירות ביותר בתוכנית.
הוא עומד בכמה וכמה קשיים בלתי מובנים שמצליח בדרך מסוימת להתגבר עליהן ולהיפרד מחברתו בגלל הקשיים.
אדריאנה טייט-דאנקן (ג'סיקה לונדס): אדריאנה היא תלמידה לתיאטרון שהיא החברה הטובה ביותר של נעמי קלארק.
היא סובלת מהתמכרות רצינית לסמים ובעזרת נביד מפסיקה את התמכרות לסמים ונמצאת תחת הרבה מתח מצד אמה כדי לקדם את הקריירה שלה.
היא נכנסת להיריון בגיל 16 ומוסרת את התינוק לאימוץ.
בשלב מאוחר יותר הופכת לזמרת מפורסמת ומפתחת מזה קריירה.
ליאם קורט (מאט לנטר): דמותו מבוססת על דמותו של דילן מקיי מהסדרה המקורית.
הוא נער מרדן שמעורב רומנטית עם אנני ונעמי לחלופין במהלך כל הסדרה.
לאחר התיכון ליאם קונה בר ומנהל אותו.
הוא הופך להיות שחקן מפורסם בבוורלי הילס בסרטים ופרסומות.
מנהל סיפור אהבה גדול בינו לבין אנני ו בסוף הסדרה הוא קורא את סופו של הספר שאנני כתבה ומבנן שהיא עדיין אוהבת אותו, ומציע נישואין לאנני והם מתארסים.
טדי מונטגמרי (טרבור דונובן): שחקן טניס שאפתני שהוכר בעונה השנייה כרודף שמלות.
בעונה השלישית הוא מגלה שהוא הומו ויוצא מהארון.
טדי עוזר לסילבר להיכנס להיריון.
אייבי סאליבן (גיליאן זינסר) (עונות 2-4): נערה נערית עם תשוקה לגלישה.
היא תלמידה בתיכון ווסט בוורלי וחיה בבית ענק עם אמה.
היא רגישה מאוד ושונאת שלוקחים אותה כמובן מאליו.
דבי וילסון (לורי לוקלין) (עונות 1-3): דבי וילסון היא אשתו לשעבר של הארי ווילסון ואמם של אנני ודיקסון וילסון, עובדת כצלמת אופנה.
יש לה מערכת יחסים טובה עם ילדיה, אבל עימותים עם טביתה.
בסוף העונה השלישית עוברת לגור עם ריאן בצרפת.
ראיין מת'יוס (ראיין אגולד) (עונות 1-3): מורה לספרות אנגלית בתיכון ווסט בוורלי באמצע שנות ה-20 לחייו סגנון הלימוד שלו לא שגרתי ומעמיד אותו בקנה מידה גבוה מעל חבריו המורים.
לפעמים הוא נמצא ביחסים קרובים עם תלמידיו.
ניהל מערכת יחסים עם ג'ן, אחותה של נעמי, והיא נכנסת להיריון.
בסוף העונה השלישית הוא עובר עם חברתו, דבי, ג'ן וג'אק התינוק לצרפת.
הארי וילסון (רוב אסטס) (עונות 1-2): הארי וילסון הוא בנה של טביתה וילסון, ובוגר תיכון ווסט בוורלי.
הוא מחליט לחזור אל בוורלי הילס ולקבל את תפקידו של המנהל בבית הספר התיכון הישן שלו.
הוא יצא עם אמא של נעמי קלארק, טרייסי קלארק, בתיכון, וגם הביא בן מחוץ לנישואים איתה שניתן לאימוץ לפני שנים רבות.
כשנישואיו עם דבי נכשלים, הוא עוזב אחרי עונה 2. בעונה 3, הם בהליכי גירושים.
אית'ן וורד (דסטין מיליגן) (עונה 1): מוצג ככוכב נבחרת הלקרוס של בית הספר.
בסוף העונה הראשונה עוזב את ווסט בוורלי ועובר עם אביו למונטנה.
טביתה וילסון (ג'סיקה וולטר) (עונה 1): אימו של הארי וילסון.
שחקנית הוליוודית משנות ה-60, ואלכוהוליסטית.
קלי טיילור (ג'ני גארת') (עונות 1-2): לאחר שסיימה תואר שני בפסיכולוגיה, הפכה קלי ליועצת בתיכון ווסט בוורלי.
יחד עם דילן מקיי, היא אימו של סמי בן ה-4, ויש לה עניין רומנטי בריאן מת'יוס.
ברנדה וולש (שאנן דוהרטי) (עונה 1): לאחר שצברה הצלחה כשחקנית תיאטרון ומנהלת במה בלונדון, ברנדה חוזרת לבוורלי הילס לככב במחזה ולוקחת את ההזדמנות לבלות עם קלי.
לאחר מכן היא מסכימה לביים מחזאות בתיכון ווסט בוורלי כשהבמאית הקודמת לא זמינה יותר.
מערכת היחסים שלהם עם קלי עדיין סובלת מנפילות בגלל רגשות השתיים לדילן.
היא מגלה שהיא לא יכולה להיכנס להיריון.
ונסה שאו (אריאל קבל) (עונות 4-5): חברתו של ליאם קורט, הם הכירו כשהיא בטעות פגעה בו עם מכוניתה בעת שהוא נסע על האופנוע שלו, היא משמשת כבת זוגו של ליאם ובתור הסוכנת שלו, ומשתמשת בדרכים רעות כדי לשמש בתפקידו של ליאם.
בעת מריבה בינה לבין ליאם הוא בטעות מפיל אותה מן המרפסת לתור הים והיא נעלמת.
בסוף היא מתבררת כעבריינית עם זהויות מזויפות.
שימו לב: ערך זה מכיל אירועים מן השנים 919 - 910 לפני הספירה
912 לפנה"ס - אדד-ניררי השני מחליף את אביו אשור-דן השני ומתמנה למלך אשור.
911 לפנה"ס - אביה מלך יהודה מחליף את אביו רחבעם ומתמנה למלך יהודה.
910 לפנה"ס - וי משושלת ג'ואו מתמנה למלך בסין.
רחבעם מלך יהודה, בנו של שלמה המלך (מלך בשנים 911 - 928 לפנה"ס).
ירובעם מלך ישראל הראשון לאחר הפיצול (מלך בשנים 907 - 928 לפנה"ס).
שימו לב: ערך זה מכיל אירועים מן השנים 929 - 920 לפני הספירה
928 לפנה"ס - שלמה המלך נפטר ומוחלף על ידי בנו רחבעם.
ממלכת ישראל המאוחדת מתפלגת, בעקבות הקמת ממלכת ישראל על ידי עשרת השבטים בהנהגת ירבעם בן נבט.
925 לפנה"ס - כיבוש צבאי של חלקים מארץ ישראל על ידי שושנק הראשון, מלך מצרים.
922 לפנה"ס - אשורקון הראשון מחליף את אביו, שושנק הראשון, ומתמנה למלך מצרים.
922 לפנה"ס - פורבס, ארכון אתונה, מת לאחר שלטון שנמשך כ-30 שנה.
הוא מוחלף על ידי בנו מגאקלס.
920 לפנה"ס - מעבר נוגה על פני השמש מתרחש.
ירובעם בן נבט מלך ישראל.
9-1-1 הוא מספר הטלפון של מוקד חירום באמריקה הצפונית.
כמו כל יתר מוקדי החירום בעולם מספר זה מיועד לשימוש רק במקרי חירום, והשימוש בו לכל מטרה אחרת (כגון ביצוע מתיחות) נחשב למעשה פשע ברשויות שיפוט מסוימות באמריקה הצפונית.
בנובמבר 1967 המליצה "ועדת הנשיא על אכיפת החוק ומנהל המשפטים" על יצירת מספר בודד שניתן להשתמש בו בכל רחבי ארצות הברית לצורך דיווח על מצבי חירום.
ועדת התקשורת הפדרלית נפגשה עם AT&T לבחור את המספר ובשנת 1968 הוסכם על המספר 911.
ב-16 בפברואר 1968, בוצעה שיחת 9-1-1 הראשונה, מבית עיריית הייליוויל על ידי ראש מועצת מדינת אלבמה, ראנקין פייט, וחבר הקונגרס טום בוויל ענה לקריאה בתחנת המשטרה של העיר.
מכשיר הטלפון שענה לקריאה הראשונה, מודל אדום בהיר, נמצא במוזיאון הייליוויל.
העתק מדויק שלו עדיין בשימוש בתחנת המשטרה.
מדינות בעולם בהם קיים קו חירום 911
"911" הוא שיר של הזמרת האמריקאית ליידי גאגא מתוך אלבום האולפן השישי שלה, Chromatica.
השיר מופיע כשמיני באלבום אחרי קטע הכלי "Chromatica II", ב-18 בספטמבר 2020 יצא קליפ השיר.
הסינגל נכתב על ידי גאגא, ג'סטין טרנטר, בלאדפופ ומדון, כאשר שני האחרונים גם הפיקו אותו יחד עם בנג'מין רייס.
זהו שיר אירו דיסקו, סינט-פופ ואלקטרופופ עם השפעות מפאנק וטכנו.
מבחינה מילולית, הוא מדבר על בריאות הנפש ועל התרופות האנטי-פסיכוטיות של גאגא.
מבקרי מוזיקה רבים כינו את השיר מהטובים ביותר באלבום ושיבחו את תהליך הפקתו וכתיבת השירים שלו.
את הקליפ הנלווה ביים טרסם סינג, והוא כולל נוף חלומי סוריאליסטי וסוף טוויסט אשר צולם בהשראת סרטו האמנותי הסובייטי של במאי הקולנוע הארמני סרגיי פרג'אנוב משנת 1969 "צבע הרימונים".
גאגא ביצעה את "911" בטקס פרסי הווידאו קליפים של MTV לשנת 2020 יחד עם "Chromatica II", "Stupid Love" ו-"Rain on Me".
השיר זכה בפרס גילדת שחקני המסך בשנת 2021 בקטגוריית האיפור הטוב ביותר בווידאו קליפ.
במילות השיר 911 מפורט ומתואר הקשר של גאגא לתרופה האנטי-פסיכוטית שלה, אולנזפין.
על כן הסבירה גאגא: "מדובר בתרופה שאני לוקחת.
וזה מפני שאני לא תמיד יכולה לשלוט בדברים שהמוח שלי עושה.
אני יודעת את זה, ואני צריכה לקחת תרופות כדי להפסיק את התהליך שמתרחש".
בריאיון לרולינג סטון, אישר בלאדפופ שבזמן שגאגא הקליטה את השיר, היא התעקשה שהאולפן יהיה שחור ושהיא תלבש פאה כדי להרגיש כמו מישהו אחר.
הכותב והמפיק מדיאון הוסיף כי הם רוצים לשמור על ההפקה בשקט מכיוון ש-"יש כל כך הרבה חיים והשפעה במילים האלה שאתה רוצה לתת להן לנשום.
אתה לא צריך להטביע אותן".ב-17 בספטמבר 2020, גאגא צייצה בטוויטר פוסט משנת 2013 ובו כתבה "חירום מוזיקת הפופ נמצא בדרך 911".
כעבור יום הוכרז "911" כסינגל השלישי של Chromatica.
השיר יצא לרדיו האיטלקי ב-25 בספטמבר.
רמיקסים מאת ברונו מרטיני, סופי טוקר ווייס פורסמו ב-4 בדצמבר 2020. במהלך שאלות ותשובות בטוויטר, ב-27 במרץ 2021, צ'ארלי XCX חשפה שהיא התקשרה לבלאדפופ כדי להיות חלק מרמיקס לשיר, אך שום דבר לא יצא מזה.
מאוחר יותר באותו יום פרסם המפיק צילום מסך של שיחה איתה המאשר ששלח אליה את ההקלטות שלה בחודש נובמבר 2020, אולם בשל שגיאת תקשורת, טענה צ'ארלי כי מעולם לא השיגה אותם, אלא תראה אם היא לצוות יש אותם.
נולאן פייני ממגזין הבילבורד תיאר את "911" כ"שיר על המוח שלך והגוף שלך שמרגישים במלחמה זה עם זה, כאשר אתה לא מסוגל להתמודד עם העולם סביבך".
גאגא מפרטת גם את האופן שבו מחלות הנפש שלה מעיבות על האופן בו היא רואה את העולם שמסביב.
השורות "אני לא רואה אותי בוכה / לא רואה אותי בוכה שוב / אני לא רואה אותי בוכה / לא רואה אותי בוכה / זה הסוף" מתייחסות לירידה בתגובות הרגשיות שהן צדדיות השפעת התרופות שלה.
במקהלה, הזמרת מקבלת ומבינה לגמרי את מחלתה הנפשית, ומודה בתלותה בתרופות אנטי-פסיכוטיות שעוזרת לה לשרוד, בשורה: "האויב הגדול ביותר שלי הוא אני / פופ 911".
בכתבתו למגזין PopMatters, הביע אוון סוודי את דעתו שאף על פי ש"גאגא עדיין מסתתרת מאחורי קודנים ואפקטים קוליים רבים ומסוננים, השיר הוא אחד הרגעים הטובים ביותר באלבום כאשר החיים האמיתיים והחוויות שלה מחלחלים דרך הפערים ב-4 שרשראות קצב".
קארן גאנץ מעיתון הניו יורק טיימס ציינה את "המונוטוניות הקורצת של 911 כאחד הרגעים שנהנתה מהאלבום".
הכתב לוס אנג'לס טיימס מיקאל ווד כינה אותו "שיר קליט ואגרוף".
אלכס קמאף ממגזין Salnt מצא כי "911" מזכיר את סינגלי העבר של גאגא, "LoveGame" ו-"G.U.Y."
ספנסר קורנהבר ממגזין The Atlantic ראה את 911 כרגע בולט באלבום, ותיאר אותו בתור שיר "רובוטי משעשע בשובבות, אשר חושף מורכבויות חדשו בכל האזנה".
סטיבן דאו מבילבורד דרג את הרצועה כשלישית הטובה ביותר מהאלבום, והסביר כי מדובר ב"יצירה עמוקה ומספקת".
טום ג'ונסון מ-"The Line of Best Fit" מצא את השיר כגולת הכותרת באלבום, ואמר כי יחד עם רצועה אחרת, "Replay", שניהם שירי "מוזיקת דאנס כנה ומהורהרת, מבריקה".
הקליפ הופק על ידי יוצר הקולנוע תרסם סינג וצולם באוגוסט 2020, בוולנסיה, שכונה בסנטה קלריטה, קליפורניה.
דיונות החול לסצנת הפתיחה צולמו בסן לואיס אוביספו על ידי סינג, שהסיר את הים ושינה את צבע החול ללבן לאחר הצילום.
במקור, הוא רצה לצלם את סצנות המדבר בניו מקסיקו, ולהשתמש במיקום אמיתי של העיר במקום בתגובה אחורית לסצנה הסופית, אך הם לא קיבלו את ההרשאות הדרושות בגלל המגפה המתמשכת של מגפת הקורונה, ולכן, כולם במיקום הצילומים בוולנסיה נדרשו לערוך מבחנים מוצקים ולעמוד רחוקים זה מזה לחלוטין.
במהלך הצילומים, מזג האוויר הוקשה על לבוש בגדים צמודים במדבר, עם חום של 47 מעלות צלזיוס, שגרם לחלק מהאנשים להתעלף על הסט.
הרעיון לסיפור הסרטון הגיע מסינג, ששיתף את גאגא ברעיון בן למעלה מ-25 שנה, כאשר "סיפור חייה דיבר אליו כל כך הרבה".
אשר פעם שקל להשתמש ברעיון לסרטון אך לא הצליח בגלל סכסוכי תזמון.
כשדיברה על הסרטון אמרה גאגא כי היא "הרגישה כל כך חיה בהכנתו, אולי יותר מאשר בכל נקודה אחרת במהלך הכנת האלבום".
היא הוסיפה כי הצילומים מחייבים אותה "לבחון מחדש את סוג חור החשוך בו היא נמצאת.
מאוחר יותר פרסמה גאגא את הדברים הבאים באינסטגרם שלה:
הווידאו קליפ הוקרן בבכורה ב-18 בספטמבר 2020 בחשבון היוטיוב של גאגא בשעה 9:00 לפנות בוקר.
סינג חשף כי הוא אמור היה להשתחרר מוקדם יותר אך נדחק לאחור מכיוון שהוא היה "קרוב מדי ל-11 בספטמבר, ותאריך זה "לא היה מספיק רגיש".
בנוסף ל-"911", הסרטון כולל את קטעי הכלי המשולבים, "Chromatica II" ו-"Chromatica III".
ב-12 בדצמבר 2020 שחררה גאגא את הפרק ה-49 של סדרת הרשת שלה "Gagavision" המציג את תהליך מאחורי הקלעים של הקליפ.
הקליפ מתחיל בגאגא במדבר שרוע לצד אופניים שבורים ורימונים שנשפכו על הקרקע.
עיניה של גאגא מסתתרות בבד אדום בעל כיסוי עיניים.
דמות לבושה בשחור רוכבת על סוס כהה מפתה אותה מהדיונות.
כשהשיר מתחיל, היא נכנסת למקום מלא אנשים לבושים באופן מוזר, כולל גבר המכה את ראשו בכרית ואישה הדומה לסנטה מורטה המערסלת מומיה.
דמויות נוספות נראות בהן גבר לבוש שחור ואישה לבושה בלבן, שיורדים מהשמיים באמצעות מטרייה, כשהם מתבוננים בגאגא נעה ברחבי חצר המקום.
שתי הדמויות מנסות להתקשר עם גאגא, אך היא ממשיכה להתרחק מהן.
כשגאגא מנסה לעוף משם, עם תהילה סביב ראשה, האיש מושך אותה בחזרה לקרקע עם חבל.
בהמשך הסרטון, גאגא לובשת חליפה פרחונית על כל חלקי גופה, ופריט הדומה ללוח עמוד שדרה של אמבולנס מובא מאחוריה.
כולם מתכנסים בתוך המקום לצפות בגאגא, כשהאישה בלבן פותחת קופסת עץ הדומה לדפיברילטור.
לאחר מכן, גאגא מתחילה לבכות ולצרוח, ומתעוררת בעולם האמיתי, שם היא נראית שוכבת מחוץ לאולם קולנוע.
עליו רשום "פסטיבל הסרטים הארמני".
פרמדיקים מזעזעים את גבה לחיים לאחר שנפגעה בתאונת דרכים באופניים.
לאחר שקמה לתחייה, הרופאה שואלת אותה היא משתמשת בתרופות כלשהן, ועל כך היא עונה: "לא היו לי את הגלולות שלי".
כל התמונות מעולם הפנטזיה מופיעות כשלטי חוצות ברחוב בו אירעה התאונה, יחד עם האנשים המקיפים אותה.
לאורך הסרטון, סינג מתייחס חזותית ל"צבע הרימונים" (1969), סרט אמנות סובייטי ארמני של יוצר הסרט הארמני סרגיי פרג'אנוב.
הקטעים הברורים יותר מהסרט כוללים רימונים המפוזרים סביב האופניים ההרוסים של גאגא, וכרזת הסרט המופיעה בזירת הרחוב בסוף הסרטון.
הסרטון של גאגא מציג את סמלי הסרט באלגוריית הכאב שלה.
חלק מהתלבושות מוצגות בהשראת סגנונה של הציירת המקסיקנית פרידה קאלו, וזירת התאונות מזכירה את התנגשות האוטובוסים הטראומטית שהעניקה השראה לכמה מיצירותיה המפורסמות ביותר של קאלו.
הוויזואליות שלו עוצבה בהשראת הסרט תא קטלני של סינג משנת 2000. התייחסויות נוספות כוללות את הסרטים שמונה וחצי של פדריקו פליני (1963) ואת ההר הקדוש של אלחנדרו חודורובסקי (1973).
בדומה לקוסם מארץ עוץ (1939), הדמויות המופיעות בדמיונה של גאגא מתוארות על ידי אותם אנשים שראתה במציאות, הקורבנות והמשיבים הראשונים שנמצאים במקום התאונה.
לדוגמה, האיש שנראה קודם דופק את ראשו בכרית, הוא נהג עם פגיעת ראש שמניח את ראשו על כרית אוויר מנופחת, ואילו הגבר והאישה שרודפים אחרי גאגא לאורך כל הזייתה מייצגים את אנשי רפואת החירום שמנסים להחיות אותה.
הסרטון משתמש במגוון רחב של סמליות המשמשת לציון אובייקטים בעולם האמיתי, כמו הצמיד של גאגא המייצג חוסם עורקים, והמראה שמבהיבה אור אל פניה של גאגא המייצגת את הפנס הרפואי ששימש את הפרמדיק לבדיקת תגובותיה של גאגא בחיים האמיתיים.
כיסוי העיניים על פניה של גאגא בתחילת הסרטון מסמל כיצד דמותה אינה מודעת לחיים האמיתיים.
בסצנה האחרונה של ההזיה של גאגא, ישנם כמה סמלים – אותו סמל מעיצוב הכריכה של האלבום כרומטיקה – וצלקות על מצחה, המייצגות "דברים שהיא עברה בחייה", מסבירה המאפרת שלה, שרה טאנו.
הוא מתייחס גם לשיר שלה "Replay" מתוך האלבום, המכיל את מילות השיר "הצלקות שבמוחי מופעלות מחדש".
ג'סטין קרטו מניו יורק כתב כי "ליידי גאגא חזרה להיות העצמי הבלתי ניתן לפענוח שלה בקליפ החדש שלה...
עם צוות דמויות אייקוני מיידי וטוויסט שדורש שעות של צפייה חוזרת ותאורטיזציה".
גיל קאופמן מבילבורד הגיב על המחווה של הקליפ לסרט "צבע הרימונים", באומרו כי "באופן דומה הוא מונע מהנרטיב המסורתי לטובת סצנות דרמטיות וצבעוניות עמוסות בסמליות אשר מושכת את העין".
ג'ון בליסטיין מהרולינג סטון תיאר את הקליפ כ"חלום קדחת מנקר עיניים".
שרלוט קרול ממגזין NME כתבה כי גאגא "מתנגנת שוב במשחק המעולה שלה" עם הקליפ.
ג'אז טנגקיי בכתיבתו עבור המגזין Variety כתב כי "יש כל כך הרבה מה לראות בסרטון", ואמר כי הוא "מלא בסמליות והטוויסט הזה יתחיל דיונים רבים".
ג'ואי נולפי מאנטרטיינמנט ויקלי, ציין את "הסמליות הכבדה בסרטון באומרו "הסרטון עצמו מתריס בסיווג".
ג'אנל אוקוודו ממגזין ווג כינה את הסרטון כ"מחווה מדהימה לסגנון סוריאליסטי", והוסיפה כי "כוכבת הפופ עושה מאמצים רבים כדי להפוך את הקליפים שלה למקוריים, היא העלתה את הרף עם המהדורה המפתיעה של '911', מיני סרט קולנוע מלא דימויי מעצר".
ג'נה ריו מהעיתון USA Today כינתה אותו כ"מעצרת אמנותית" והדגישה כי הוא "מכיל צבעים חזקים, עם פרטים רבים ומספר סיפורים קליטים".
בסוף שנת 2020, בילבורד כינה אותו כקליפ הרביעי הטוב ביותר של השנה.
אריק טורס מפיצ'פורק דירג את הסרטון כסרט השלישי הטוב ביותר בספטמבר 2020, וטען כי "כל הסימבולוגיה המגרדת בראש מחליקה, וחושפת סיום טוויסט שככל הנראה אמור לבוא עם אזהרת טריגר".
כמו כן, הוא זכה בפרס האיפור הטוב ביותר בקליפ פרסומת / מוזיקלי בטקס פרסי גילדת שחקני המסך בקטגוריות האיפור והמעצבי שיער של שנת 2021.
ב-30 באוגוסט 2020 גאגא ביצעה הופעה של שירים מעורבים מהאלבום Chromatica בטקס פרסי הווידאו קליפים של MTV לשנת 2020, שכלל את "911".
ההופעה החלה כשגאגא נחה על ספה וצופה בטקס הפרסים של שנות ה-90 במסך טלוויזיה.
לאחר מכן היא החליקה לחדר מלא בובות עירומות על עמוד בזמן שקטע הכלי "Chromatica II" נוגן ברקע.
לאחר מכן היא הצטרפה לרקדני הגיבוי שלה לביצוע כוראוגרפי.
גאגא לבשה בגד גוף ירוק בהיר משני חלקים, יחד עם מסיכת LED עם תגובת קול לשירתה.
שנהטקס הפרסקטגוריהתוצאהמקור2021פרס גילדת שחקני המסךהאיפור הטוב ביותר בווידאו קליפ
מקוםתאריםמכירותאיטליה (FIMI)זהב35,000 מכירות + הזרמת מדיה בלבד
+תאריכי יציאות ופורמטים של "911"אזורתאריךפורמטגרסהחברההערהצרפת18 בספטמבר 2020רדיו להיטים עכשווימקוריתיוניברסלאיטליה25 בספטמבר 2020אזורים שונים4 בדצמבר 2020הורדה דיגיטלית • סטארמינגברונו מרטיני רמיקסאינטרסקופוייס רמיקססופי טוקר רמיקס
(בעברית: 90 מיילים) הוא אלבומה ה-11 של הזמרת גלוריה אסטפן ואלבומה ה-4 בשפה הספרדית.
הוא שוחרר ב-17 בספטמבר 2007 על ידי סוני BMG.
מבחינה מוזיקלית האלבום מכיל מוזיקה בהשפעת מוזיקה קובנית ופופ אמריקאי-לטיני.
האלבום הגיע למקום הראשון במצעד האלבומים הלטיני של בילבורד מה שהופך אותו לאלבומה השלישי של אסטפן לעשות זאת.
בנוסף הוא גם הגיע למקום ה-3 בארגנטינה וספרד.
בנוסף הוא גם זכה בשני פרסי גראמי לטיני, בשני פרסי המוזיקה של הבילבורד הלטיני ואף אלבום זה זיכה אותה בפרס האייקון של פרסי BMI.
האלבום מכר נכון להיום 1.1 מיליון עותקים בעולם.
הוא שיר של הראפר האמריקאי טיילר, דה קריאייטור.
הוא יצא לאור ב-30 ביוני 2017 לצד "Who Dat Boy" באמצעות קולומביה רקורדס, כסינגלים המובילים מאלבום האולפן הרביעי שלו Flower Boy.
השיר הופק על ידי טיילר וכולל הופעות אורח של פרנק אושן, סטיב לייסי ואנה אוף דה נורת'.
טיילר, דה קריאייטור הוציא תצוגה מקדימה של השיר בסוף הקליפ שלו ל-"Who Dat Boy".
טיילר הוציא אז את השיר יחד עם "Who Dat Boy" כסינגלים כפולים ב-30 ביוני 2017. השיר מכיל אינטרפולציה של "Outstanding" מאת The Gap Band.
90 יום לחתונה היא תוכנית מציאות אמריקאית שמשודרת בערוץ TLC החל מ-12 בינואר 2014.
התוכנית עוקבת אחר זוגות שהגישו בקשה לקבלת אשרת K-1 , או שכבר קיבלו אותה.
אשרת K-1 מאפשרת לאזרחי מדינות זרות שהתארסו לאזרחים אמריקנים לבוא לארצות הברית בתנאי שהם מתחתנים עם בן/בת הזוג האמריקאי/ת תוך 90 יום מהגעתם.
אם הם לא מתחתנים במהלך התקופה הזו, על הארוס/ה הזר/ה לעזוב לפני תום אותה התקופה את תחומי ארצות הברית.
במסגרת התוכנית כל הזוגות מתמודדים עם אתגרים שונים, כולל הבדלי תרבות, מחסומי שפה, קשיים כלכליים וספקנות מצד החברים ובני המשפחה.
בעוד שחלק מהזוגות מתחתנים לקראת סוף העונה, אחרים מחליטים להיפרד במקום זאת.
כל עונה מתמקדת בדרך כלל ב-6 עד 8 זוגות.
כמו כן, כל עונה מתמקדת בזוגות חדשים.
בעקבות הפופולריות של התוכנית נוצרו לאורך השנים מספר סדרות ספין-אוף לסדרה, כולל:
90 יום לחתונה: באושר ועושר?
- סדרה שעוקבת אחר זוגות שכיכבו בעבר בתוכנית המקורית ובודקת כיצד התפתחו מערכות היחסים שלהם לאחר החתונה.
90 יום לחתונה: לפני 90 הימים - סדרה שמתמקדת בזוגות שעדיין לא התחילו את תהליך אשרת ה-K-1 ונפגשים פנים מול פנים בפעם הראשונה.
90 יום לחתונה: הכיוון השני - סדרה שמתמקדת בזוגות מאורסים שנמצאים בתהליך מעבר לארץ הולדתו/ה של בן/בת הזוג הלא אמריקאי/ת.
90 יום לחתונה: חיי הרווקות - סדרה שעוקבת אחר אנשים שכיכבו בעבר בתוכנית וכיום הם שוב רווקים/ות ומחפשים שוב אהבה.
90 דקות בגן עדן הוא סרט דרמה ביוגרפי אמריקאי עם תכנים דתיים משנת 2015 בבימויו של מייקל פוליש, עם היידן כריסטנסן וקייט בוסוורת' בתפקידים הראשיים.
התסריט מבוסס על ספר בשם זה משנת 2004 שנכתב על ידי הכומר דון פייפר המתאר על מה שעבר עליו לאחר תאונה קשה בה "הצליח לבקר" בגן עדן במשך 90 דקות.
הספר הפר במהרה לרב מכר ונמכר במליוני עותקים בעשרות שפות ברחבי העולם.
דון פייפר נואם בעצמו בסיום הסרט ומוקרנים צילומים של התאונה ושל משפחתו בזמנים שונים לפציעתו הקשה.
דון פייפר (היידן כריסטנסן) הוא כומר בפטיסטי צעיר, נשוי לאווה (קייט בוסוורת') ולהם בת מתבגרת ותאומים קטנים.
ב-18 בינואר 1989, בדרכו לכנס של הכנסייה בטקסס הוא מתנגש ברכבו במשאית סמי טריילר.
המכונית נמעכת ופרמדיקים מגיעים למקום וכשהם רואים את המכונית המעוכה הם קובעים שהוא מת.
לאחר 90 דקות מזדמן כומר למקום ומשמיע לו תפילה ודון נענה.
הפרמדיק מוזעק ומגלה שיש לו דופק והוא מפונה לבית החולים הקרוב.
הראש לא נפגע והוא בהכרה כל הזמן.
כאן מתחיל מאבק ארוך וכואב על החיים בן פועלת אווה באומץ ובנחישות.
הוא מעבר למרכז רפואי גדול יותר ובו מטפל האורתופד ד"ר גריידר (מרשל בל).
בגלל חוסר עצם גדול ברגל וכדי למנוע קטיעה מחליט האורתופד לטפל בו בשיטת אליזירוב להארכה ואיחוי של העצם.
לרגלו מוצמד מכשיר הארכה שמאפשר לעצם לגדול ולהתאחות.
זה טיפול ארוך וכואב ודון מותש מכאבים, מיואש ומדוכא.
הוא עובר ניתוחים רבים ולאחר ארבעה חודשים הוא משוחרר למשך טיפול בביתו.
ההחלמה אורכת זמן רב וכשהוא מרגיש יותר טוב הוא מגלה לאשתו כי ב-90 הדקות בו הוכרז מת הוא חזה במוחו שהוא נמצא בשערי גן עדן ופוגש בדמויות מעברו שהלכו לעולמם, סבתא, סבתא רבתא וחברים מבית הספר.
באותה תקופה לא חש כל כאב אבל לאחר זאת שב לעולם והחל את מסכת ייסוריו.
לבסוף הוא מגיע עם משפחתו לכנסייה בעזרת קבים, נפגגש עם צעיר בשם מארק שלרגלו מוצמד מכשיר ההארכה של אליזירוב ומעודד אותו.
הוא מטיף למאמיניו כי כל זה בידי אלוהים וכי האמונה חשובה.
מפרסם את הספר ונואם ברחבי העולם.
שם השחקן שם הדמות הערותהיידן כריסטנסןדון פייפרקייט בוסוורת'אווה פייפרמרשל בלד"ר גריידראורתופדפרד תומפסוןג'יי ב.
פרקינסכומרדווייט יואקםססיל בומונטעורך דיןמייקל סמית'קליף מקארדלכומר
95472 "5" 555 היא דמות קומיקס מן הסדרה פינאטס פרי עטו של צ'ארלס מ.
הדמות הופיעה לראשונה בשנת 1963, והופיעה לסירוגין עד לשנת 1981. ל-5 יש שיער קוצני והוא הולך לעיתים עם חולצה שעליה מופיעה הספרה 5. "95472" זהו שם משפחתו של "5".
במציאות זו קידומת הטלפון של סבאסטופול, קליפורניה, שבה התגורר שולץ באותה עת.
5 צריך להעיר למוריו כל הזמן, שבהגיית שמו ההטעמה היא בספרה 4.
5 פעם הסביר לצ'ארלי בראון כי אביו, מתוך תחושות ייאוש וקדרות לגבי החשיבות שאנשים מעניקים למספרים בחייהם, שינה את כל שמות בני משפחתו למספרים.
כאשר נשאל 5 על ידי צ'ארלי בראון, אם זו הייתה דרכו של מר 95472 להביע מחאה, אמר לו 5 שזו הייתה בעצם כניעתו לתופעה.
ל-5 יש שתי אחיות: 3 ו-4 (לפי דעתו של צ'ארלי בראון אלה שמות נשיים יפים).
ניתן להסיק כי הוריו של 5 נקראים 1 ו-2.
שולץ הרבה לכתוב את פרקי הסדרה על פי נושאים אקטואליים והכניס בהם את נגיעותיו הקטנות ואת הלכי רוחו.
דמותו של 5 היא לא מהמרכזיות ביותר בסדרה אך היא באה כנדבך לשלל הדמויות המייצגות את אופיו של שולץ.
הופעתו מצביעה על הסתכלותו האירונית / סרקסטית על החברה בה הוא חי.
הקיסר דומיטיאנוס רודף את הנוצרים.
השיאנבי מתאחד עם כ-100,000 שיונגנו, ומקים את מדינת השיאנבי באזור מונגוליה (תאריך משוער)
יוסף בן מתתיהו מסיים לכתוב את ספרו קדמוניות היהודים (או ב-94).
דומיטיאנוס וטיטוס פלביוס קלמנס הפכו להיות קונסולים ברומא.
ביקורם של חכמי יבנה ברומא אצל דומיטיאנוס.
דומיטיאנוס מוציא להורג את טיטוס פלביוס קלמנס באשמת אתאיזם, אשמה הנפוצה למי ש"חי חיי יהודים".
דומיטיאנוס מוציא להורג אנשי סנאט, מתוך פרנויה אשר נבעה מנבואה שחזתה את מותו בשנת 96.
התפרצות קשה של מלריה באזורים חקלאיים של האימפריה הרומית מתועדת בשנה זו, ותימשך למשך 500 השנים הבאות.
המלריה תפגע קשות באזור קמפניה אשר שוקי החקלאות שלה סיפקו לרומא מזון טרי חיוני.
המחלה גורמת לא פעם להפסקת התוצרת מאזורים מסוים, וגורמת לחקלאים נגועים המחלה להגר את הבירה, מה שגורם להגברה בשיעור תמותת התינוקות ברומא, בתקופה בה במקומות אחרים באימפריה קטן שיעור תמותת התינוקות.
קווינטיליאנוס מפרסם את "תורת הנאום".
על פי המסורת הנוצרית, מוערך בשנה זו יוחנן כותב את חזון יוחנן בעת גלותו על האי פטמוס שבים האגאי.
זמן משוער לכתיבת האיגרת אל העברים.
דקבלוס מאחד את דאקיה תחת שלטונו.
951, או "קבוצת 951" היא צמד אינדי ישראלי שאותו מרכיבים אפרת מלר וטיראן מדלסי.
השניים, זוג נשוי, עמדו בראש קבוצת מעצבים, אמנים וכותבים שמאז היווסדה עסקה במגוון מיזמים אורבניים שבהם לקחו חלק מוזיקאים ואנשים מתחומים שונים.
הלהקה הוקמה ב-1999 והוציאה מאז ארבעה אלבומים.
הסגנונות המאפיינים אותה מקיפים קשת של סוגות מתרבות השוליים והאוונגרד העירוני בישראל, ומשלבים רוק אלטרנטיבי, אלקטרו, דאנס ופאנק, לצד יצירה חוץ-מוזיקלית שבמרכזה עומדת העשייה העצמאית ולעיתים המחתרתית.
מדלסי ומלר כותבים יחד את המילים והלחנים לשירים, ונוהגים להזמין מוזיקאים שונים לנגן ולהקליט עימם; כל אלבומיהם משולבים במולטימדיה, ואחד העקרונות המנחים את שיווק תקליטיהם הוא שהם אינם נעזרים בחברות הפצה ולייבלים, אלא מוכרים את התקליטורים שלהם בעצמם, בין היתר לעוברים ושבים ברחובות תל אביב.
בשל סיבה זו מרבית ערוצי התקשורת הממסדיים התעלמו מהם לאורך מרבית דרכם.
התקליט הראשון יצא בפורמט של מיני-אלבום ללא-שם שכלל 5 שירים, ב-1999. ב-2003 יצאה מהדורה מחודשת שלו ושנה אחר כך הופיע התקליט השני, "951 האוסף", ושיריו זכו להשמעות בערוץ 24 הודות להפקה הוויזואלית המעניינת.
ב-2006 חל המפנה, כשערוץ MTV החל לשדר את הקליפ של השיר "Missing".
באותה שנה ההרכב הוציא את אלבומו השלישי, "פלסטיקו".
"פלסטיקו" הכיל שירים באנגלית, בעברית, בצרפתית ואחד בערבית שלבשו צליל של שנות השמונים ונעו בין מספר סגנונות, ונחשב כאלבום הבשל והמגובש ביותר של הלהקה.
טווח פעילותם ברחוב – שקדמה באופן ניכר להתמקדות במוזיקה – כלל וידאו ארט, הפקות גרפיות מגוונות (מדלסי הוא גרפיקאי), הפצת עיתון עצמאי, בימוי, ופעולות ליליות כצביעת מכסי הביוב בחיפה, עיר מוצאם, בוורוד, וציור מספריים ענקיים על קו ההפרדה בכביש שמול הכנסת.
הצמד מכר עד 2008 כ-15 אלף עותקים של אלבומיהם, והם הופיעו במספר מועדוני רוק בתל אביב ובחיפה.
הזוג חזר בתשובה בשנת 2013 וחי בקהילה חסידית בחיפה, ולהם 7 ילדים.
929 - תנ"ך ביחד הוא מיזם ישראלי ללימוד פרק יומי בתנ"ך, שהוקם בשנת 2014, ביוזמתו של חבר הכנסת לשעבר אבי וורצמן.
מקור שמו של המיזם, 929, הוא במספר הפרקים בתנ"ך.
מטרתו של המיזם היא קריאה משותפת, כלל ישראלית, בתנ"ך.
המיזם מלווה באתר אינטרנט שבו כותבים אנשים מתחומים שונים על הפרק הנלמד באותו יום.
בשיתוף עם המיזם הוקמו ברחבי ישראל קבוצות לימוד של הפרק היומי ומוסדות רבים לוקחים חלק בפרויקט.
המחזור הראשון של הפרויקט התחיל ב-21 בדצמבר 2014 באירוע פתיחה בבית הנשיא.
ב-11 בינואר 2015 התקיים בפעם הראשונה בבית הנשיא "חוג התנ"ך של בית הנשיא", שמקביל להתקדמות הפרקים במיזם.
בערוץ 1, שודרה בעבר תוכנית שבועית, שנקראה "תשע שתיים תשע", על חמשת הפרקים של השבוע בהנחייתה של רחל פרנקל-שפרכר.
בראש המיזם עמדו הרב בני לאו והעיתונאית גל גבאי וניהל אותו צביקה ארן (ביקו) עד אוקטובר 2018. החל משנת 2021 ניהל את המיזם משה אוחיון שנרצח, (יחד עם בנו, אליעד, בשעה שיצא לעזור לתושבי עירו אופקים), בטבח שבעה באוקטובר.
בעקבות כך מונה גיל פלוטקין למנכ"ל המיזם.
בסוף שנת 2025 הודיע הרב בני לאו על פרישתו מהמיזם והעברתו לבעלות והובלה של בית מדרש מבוע
המיזם משותף למשרד החינוך והמרכז לטכנולוגיה חינוכית, בנוסף לעמותות ותורמים פרטיים.
בעבר היו שותפים בו גם בית אבי חי והסוכנות היהודית.
בנוסף על כל, המיזם לוקח חלק באיגוד ההתחדשות היהודית.
קריאת המחזור הראשון הסתיימה ב-11 ביולי 2018, כ"ח בתמוז תשע"ח, והמחזור השני התחיל ב-15 ביולי 2018 (ג' באב).
המיזם מפעיל אתר אינטרנט שבו מופיע הפרק היומי והקלטתו ולצדו כותבים מדי יום אנשי תרבות ורוח על הפרק היומי.
בין הכותבים הקבועים באתר: קובי אוז, גיל קופטש, הרב יואל בן נון, ארי אלון ועוד.
לצדם גם כותבים מתחלפים, בהם נשיא המדינה ראובן ריבלין, פוליטיקאים כדוגמת זהבה גלאון, יאיר לפיד, בני גנץ, דב חנין, משפטנים כדוגמת אליקים רובינשטיין, דפנה ברק-ארז, אביעד הכהן; סופרים ומשוררים כדוגמת שהם סמיט, עמרי שרת ועוד.
מדי יום מופיעים באתר סרטון של הרב בני לאו וליאת רגב שבו הם מדברים על הפרק וקריקטורה מאת אומנים שונים כדוגמת זאב אנגלמאיר.
לימוד הפרק היומי מתקיים בימים ראשון עד חמישי.
בימים שישי ושבת מופיע באתר סיכום שבועי המלווה בסרטון על חמשת הפרקים של השבוע.
בימי מגפת הקורונה מפעיל המיזם את "הקמפוס הווירטואלי של 929" לאזרחים המרותקים לביתם.
במסגרתו מועלים שיעורים מקוונים בנושאי תנ"ך ופעילויות שונות.
במהלך פרויקט זה יופק שיר לכל אחד מספרי התנ"ך על ידי מוזיקאים.
ספר בראשית - "אות באות" של אסף אמדורסקי
ספר שמות - "שירת העבדים" של קרולינה
ספר ויקרא - "אשת איש" של איה כורם
ספר במדבר - "עבד אבוד" של מירי אלוני
ספר דברים - "ניקח את זה מכאן" של אביב נוימן
ספרי יהושע ושופטים - "שנינו" של דניאל סלומון ודנה עדיני
ספר שמואל - "בשביל אהבתה" של דיקלה
ספר מלכים - "יודה וישראל" של אפרת גוש
ספר ירמיה - "אש בוערת" של הרב דוד מנחם
במסגרת פרויקט זה מציירת האמנית ג'ודי טל קופלמן ציורי קיר בהשראת פסוקים מהתנ"ך, בהתאם להתקדמות המיזם.
בין המקומות שבהם צוירו ציורי הקיר: בית הספר הריאלי בחיפה והתחנה המרכזית החדשה של תל אביב.
במתחם התחנה הראשונה בירושלים נפתחה תערוכה של ציורי קיר אלה שנעשו בשיתוף של קופלמן עם כיתות מבתי ספר בירושלים.
שיתוף פעולה בין מיזם 929 לבין המכללה האקדמית הרצוג.
הפרויקט מקדם הקמת חבורות שלומדות תנ"ך בקצב של 929.
מיזם "סוכת הבית המשותף", החל ביוזמת מנהל המיזם, משה אוחיון, בשנת 2023 (תשפ"ד), כתגובה למחאה הציבורית שקמה בעקבות הרפורמה המשפטית בישראל (2023).
המיזם, בשיתוף ארגון "שומרות ושומרים על הבית המשותף", מציע כ-250 סוכות מארחות ברחבי הארץ, מהדרום ועד הצפון, לשיח פתוח מחבר ומכבד בין כל גוני החברה הישראלית.
בתאריך ה-6 באוקטובר 2023, ליל הושענא רבה, עוד אירח אוחיון, יחד עם אשתו וילדיו, בביתו באופקים שיח הידברות.
בבוקר למחרת, בעת טבח שבעה באוקטובר, נרצח אוחיון יחד עם בנו, אליעד, בשעה שיצא לעזור לתושבי עירו אופקים.
בחג הסוכות תשפ"ה, התקיים המיזם לזכרו של אוחיון ולזכר בנו.
עם עליית המיזם התחילו להישמע ביקורות עליו מצדדים שונים של החברה הישראלית.
עיתון הארץ טען שמימון הפרויקט בידי משרד החינוך הוא כפייה דתית ושהמיזם מדיר חוקרי מקרא.
מהצד השני, גורמים דתיים טענו שהמיזם מדיר את מדרשי חז"ל ואת הפרשנים המסורתיים ושחלק מן הכותבים בו מתייחסים לאלוהים, לדמויות התנ"ך ולתנ"ך עצמו בצורה מזלזלת ופוגענית.
בעקבות ביקורת זו הקימה המכללה האקדמית הרצוג בשיתוף עם 929 אתר מקביל בשם "תתקכ"ט" (הגימטריה של 929) שבו מוצגים דברי כותבים הרואים בתנ"ך ספר קדוש.
נכון לשנת 2023 אתר "תתקכ'ט" פועל תחת השם "אתר התנך".
כמו כן, תחת הכותרת "תנ"ך על הפרק", הוקם בעידוד רבנים אתר לימוד תנ"ך שבו מקובצים מאמרים מרבנים במקביל לסדר 929.
ובסופו של דבר, אלו שפתחו את התורה בפני פשוטי העם, הם אלו ששמרו שהתורה תמשיך להתקיים ותהיה תורת חיים.
הרב ישראל רוזן כתב בתגובה שההשוואה של הרב לאו אינה נכונה, משום שגם החכמים שהרב לאו הזכיר תמכו בקבלת תלמידים שאינם בקיאים או יראי שמיים, אך לא בכך שהם ילמדו תורה לאחרים.
תיקון בסלון: לימוד ליל שבועות.
שימו לב: ערך זה מכיל אירועים מן השנים 939 - 930 לפני הספירה
935 לפנה"ס - מותו של המלך גונג משושלת ג'ואו בסין.
935 לפנה"ס - מותו של תגלת-פלאסר השני, מלך אשור.
934 לפנה"ס - אשור-דן השני מתמנה למלך אשור לאחר מות אביו תגלת-פלאסר השני.
934 לפנה"ס - המלך ייה משושלת ג'ואו מתמנה למלך בסין.
931 לפנה"ס - שלמה המלך מת בירושלים, ישראל.
מרד ירבעם בן נבט מביא לפילוג הממלכה: ממלכת ישראל בצפון וממלכת יהודה (הכוללת את ירושלים) בדרום.
שימו לב: ערך זה מכיל אירועים מן השנים 949 - 940 לפני הספירה
947 לפנה"ס - תחילת בניית בית המקדש הראשון על ידי שלמה המלך.
947 לפנה"ס - מותו של המלך מו משושלת ג'ואו בסין.
946 לפנה"ס - המלך גונג משושלת ג'ואו מתמנה למלך בסין.
945 לפנה"ס - פסוסנס השלישי, המלך האחרון של מצרים מהשושלת ה-21 של מצרים מת.
שישק הראשון עולה לשלטון ובכך מתחילה השושלת ה-22 של מצרים.
940 לפנה"ס - מושלמת בניית בית המקדש הראשון שנבנה על ידי שלמה המלך.
שימו לב: ערך זה מכיל אירועים מן השנים 959 - 950 לפני הספירה
959 לפנה"ס - פסוסנס השני מחליף את סיאמון מלך מצרים.
957 לפנה"ס - סיום שלטונו של המלך מו משושלת ג'ואו בסין.
952 לפנה"ס - תרסיפוס, מלך אתונה מת אחר שלטון שנמשך 41 שנים.
הוא מוחלף על ידי בנו פורבס.
950 לפנה"ס - צפון מצרים מתחילה להישלט על ידי פרעונים לובים.
הלובים בונים ערים, זוהי תחילת ההתיישבות האורבנית (עירונית) באזור הדלתא של הנילוס.
93 יום הוא סרט קולנוע דרמטי, דובר אנגלית, מניגריה, משנת 2016, שתסריטו נכתב בעקבות מקרה אמיתי.
הסרט מתאר את הליך בלימת התפשטות מגפת האבולה בניגריה, בשנת 2014.
הדיפלומט הליברי, פטריק סוייר (קפי קאפניונג), נוחת בנמל התעופה של העיר הענקית לאגוס, שבניגריה.
הוא מיד מעורר את חשדם של עובדי הנמל, כחולה אבולה.
עובדי הנמל מסיעים אותו, בניגוד לרצונו, ולמרות לחץ פוליטי של מנהיגי מדינתו, לאחד מבתי החולים בעיר.
שם כופים עליו להישאר עד שהוא מאובחן רשמית כחולה אבולה.
עם הגעתו של סוייר לבית החולים, מנהל בית החולים, ד"ר בנימין אוהיירי (דני גלובר) פינה את שאר החולים, מיידית לבתי חולים אחרים, והזעיק צוות בין לאומי, שמתמחה באבולה.
ראש הצוות הוא ד"ר דייוויד ברט-מיג'ר (אלסטייר מקנזי).
הצוות הבין לאומי מקים בית חולים קטן ומבודד לחולי אבולה בלבד, במטרה לקלוט את כל האנשים, שסוייר צפוי להדביק במחלה, ובמקרה של חוסר מזל, גם את אלו שיידבקו מהם.
בית חולים זה הוא מבנה זול, שלא יהיה קשה לאיש להרוס אותו, כשהמחלה תחלוף, כך שאנשים לא ימשיכו להידבק מהזוהמה שהחולים ישאירו אחריהם.
ואכן, עד למותו של סוייר, הוא מדביק שנים עשר איש מצוות המטפלים שלו.
הצפי הוא ש-80% מכלל הנדבקים ימותו, ושהאנשים שסוייר הדביק, ידביקו גם את בני משפחותיהם ועוד מסובביהם.
אך בסופו של דבר, בזכות מיומנות רבה, ערנות רבה של כל הנוגעים בדבר והרבה מזל, מתוך עיר של 21 מיליון איש, נדבקים רק צוות המטפלים של סוייר, וגם רובם הגדול מחלים.